1.3.2006 Den Europæiske Unions Tidende L 59/7 RÅDETS FORORDNING (EF) Nr. 352/2006 af 27. februar 2006 om ophævelse af forordning (EØF) nr. 1461/93 om adgang til offentlige aftaler for bydende fra Amerikas Forenede Stater RÅDET FOR DEN EUROPÆISKE UNION HAR — under henvisning til traktaten om oprettelse af Det Europæiske Fællesskab, særlig artikel 133, under henvisning til forslag fra Kommissionen, og ud fra følgende betragtninger: (1) — Rådets forordning (EØF) nr. 1461/93 (1) begrænser amerikanske bydendes adgang til at konkurrere om visse aftaler, der udbydes af visse offentlige myndigheder, som svar på foranstaltninger, som USA i medfør af afsnit VII i Trade Act af 1988 har truffet over for bydende fra Fællesskabet. (2) — USA's beslutning om at ophæve sanktionerne i medfør af afsnit VII i Trade Act af 1988 får virkning fra 1. marts 2006. (3) — Forordning (FØF) nr. 1461/93 bør derfor ophæves — UDSTEDT FØLGENDE FORORDNING: Artikel 1 Rådets forordning (FØF) nr. 1461/93 om adgang til offentlige aftaler for bydende fra Amerikas Forenede Stater ophæves. Artikel 2 Denne forordning træder i kraft på dagen for offentliggørelsen i Den Europæiske Unions Tidende. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 27. februar 2006. (1) EFT L 146 af 17.6.1993, s. 1. På Rådets vegne U. PLASSNIK Formand